Dijamanti očito ipak nisu takva rijetkost.
Zato i neću odabrati dijamant,
ma koliko mi dragulja nestrpljive majke poslale.
Znači, nije vas pogodilo ono što je napisala ledi Whistledown?
To što misli da se bojim izabrati dijamant? Zašto bi me pogodilo?
Koliko čujem, gđica Edwina, moj lanjski izbor,
odlično se udala u inozemstvu.
Svakako, Veličanstvo.
Zašto onda ne biste i dalje nizali uspjehe?
Pa da dam Whistledownici upravo ono što želi? Neću.
Osim toga, ovogodišnje djevojke nisu još dovoljno pokazale.
Žele li da nekoj iskažem naklonost, moraju se više potruditi.
Shvaćam.
Odabrat ću neku…
Koja blista?
Tako je.
Moj briljant bit će najbolja partija sezone
i time ću jednom za svagda podsjetiti Whistledownicu
da se ona mora bojati!
Najdraži čitatelju,
kaže se da ludi naprečac sude,
a mudri promatraju i čekaju.
Prije nekoliko godina gđica Henderson, za koju se mislilo da je ostala u zapećku,
pobijedila je mnoge debitantice udavši se za grofa Frasera.
Gđica Dunham bila je osuđena na usidjelištvo
dok se nije udala za baruna Elyja.
A gđica Kathani Sharma u zreloj dobi od dvadeset i šest godina
ipak je uspjela zarobiti srce
vikonta Bridgertona glavom i bradom.
Dobro da je mama dala da zadržite haljine.
Zrcalo ne laže.
Naime, ono što neki odbace kao običan kamen,
s vremenom se pokaže kao pravi dragulj.
Novi barun od Kenta i njegova obitelj
postaju toga svjesni upravo ovog tjedna.
Ovuda se ide u istočno krilo. Zapadno krilo.
Izvolite sa mnom.
Djeco!
Ništa nećemo dirati!
Gore je knjižnica, soba za muziciranje,
privatni salon, vaša soba za pisanje i radna soba.
Koliko ima soba?
Uz sobe za služinčad dvadeset sedam.
Budete li ljutili gđu Khanna, sami ćete ih čistiti.
Ovo je vaša spavaonica, gđo Mondrich.
Preko puta sobe g. Mondricha.
-Odvojene sobe? -Naravno.
Takav je red.
Ima i slučajeva kad se ono što je naizgled neprocjenjivo
pod pritiskom razbije poput stakla.
Nevjerojatno! Imanje Kent pripalo je boksačevu sinu!
Što ako naše pripadne nekom trgovcu ili dimnjačaru?
Ne brinite se, gospođo! Jedna od djevojaka polučit će rezultat.
Idemo.
Mili Bože!
Mama, idem s Rae na Rotten Row na zrak.
-Ne vidiš li da smo zauzeti? -Lovi!
No ova autorica pouzdano zna
da dijamanti nisu jedino drago kamenje koje blista.
Bi li radije šetala s debitanticama?
Bi li ti radije zurio u zid?
I ne mjerkaju mene.
Ne razumijem tvoj novi pogled na svijet.
Dobra si s Cressidom, druge te ne zanimaju.
Imaš vrpcu u kosi, nemaš lepezu!
Zašto te baš ja zanimam?
Nisam se ja najviše promijenila.
Nisi li obećao Anthonyju da ćeš se okušati u društvu?
Vidimo se poslije.
Možda mi neka dama može posuditi lepezu.
Moglo bi postati vruće.
Onda, kako ćemo početi?
Ima li kakva knjiga o šarmu?
Želiš moju pomoć i nakon Whistledowničinih riječi?
Ni za koga nije tako pogriješila. Ne obazirimo se na nju.
Slažem se. Uhvatit će je kad-tad,
a mi ćemo na dan njezina pada plesati!
Nećemo više o knjigama.
Želiš li pronaći muža, moraš se upustiti u stvaran život.
Ali prvo da vidim kako se sad snalaziš.
Ne snalazim se!
Znaš mahati lepezom. Treptati.
Katkad je to dovoljno. Muškarci su jednostavna bića.
Pa mogla bih ti pokazati.
Ne meni.
Njima.
Gospodo! Poznajete gđicu Featherington.
Tako mi je drago što vas vidim!
Vrijeme je zaista čarobno!
Zaista…
Gđice Featherington, djelujete uznemireno.
Ne!
Oprostite, sasvim sam dobro, milorde.
Čujem da je sinoć u grad stigao lord Courtenay.
Istina!
Prilično je naočit i čujem da voli glazbu.
Doista? Možda dobra prilika za Francescu?
Nije on jedini!
I lordovi Petri i Godwin podupiru umjetnost.
-Jesu li naočiti? -Razgovaraj sa svima.
-Lijepo je imati izbora. -Imaš i više nego što misliš.
Danas sam došla na čaj
da vam kažem da Njezino Veličanstvo nije reklo svoju zadnju.
Još traži dijamant, makar ne pod tim imenom.
Međutim, želi vidjeti nešto više.
Zar zaista?
Mislim da da.
A to bi mogao biti bilo tko.
Bilo tko?
Bilo tko tko je već debitirao.
Neće s njom biti lako…
Zamorne su pripreme za položaj gospodarice.
Smijem li tvoj umor smatrati dobrim znakom?
Da si se bavila nužnim aktivnostima?
Albion i ja jutros smo obišli tri različita obrta.
Obrta? Kakva obrta?
Za tapeciranje, za trgovinu svilom i…
Nemoj da Varley čuje, ali sastajemo se s novom domaćicom.
Uvela bih promjene kad postanem ledi Featherington.
Želim zadržati Varley!
A da obje malo ne trčite pred rudo?
Vjerujem da se s razlogom nadam tomu da ćete uskoro obje
obitelji dati nasljednika.
Mama! Nepristojna si!
Albion i ja vrlo smo strastveni!
-Naravno. -Fino. A vi?
Ovaj je čaj vrlo gorak.
Pusti sad čaj.
Da, mama. Intimno smo se družili.
Pa iskreno se nadam!
Koliko često?
Jedanput.
Prve bračne noći.
Misliš li da se dijete jednostavno pojavi u utrobi?
Morate često biti intimni kako biste ga napravili!
Želim se pokazivati s mužem vani, a ne biti u krevetu!
-I od toga mi se kosa spljošti. -Želiš li potući sestru, više se potrudi.
Uskoro je pun Mjesec.
Vjesnik plodnosti!
Savjetujem ti da to iskoristiš.
Sad zaista kasnim.
Bilo je divno, moje dame.
Sutra u isto vrijeme?
Možda.
Sigurno želiš da nastavimo s podukom?
Ne ljutim se ako misliš da sam izgubljen slučaj.
-Tebi zapravo ne treba poduka. -Slažeš se, nisam u stanju naučiti.
U stanju si naučiti!
Međutim, poduka ti ne treba. Sve već znaš.
Vjeruj mi, ne znam.
Sjećaš li se prvog susreta?
Jahao sam i gledao svoje posle
kad me napalo đavolski žuto pokrivalo za glavu.
Pa kad mi ga je vjetar otpuhao!
Svejedno si bila vesela kad sam sletio u blato!
Ispričala sam se.
Da. I vrlo si to dražesno izvela.
Zadirkivala si me. I to nemilo.
A znam i zašto.
Jer smo bili djeca.
Nismo još bili stidljivi odrasli ljudi.
Nismo još marili za to što drugi misle.
Nemoguće je u društvu ne mariti što drugi misle.
Društvo se sastoji od sudova koje o tebi stvaraju drugi.
Znaš li što sam otkrio u inozemstvu?
Nitko me nije poznavao. Nitko nije znao tko bih trebao biti.
Nisam morao biti Colin Bridgerton kakvog poznaje visoko društvo.
I tako sam postao svoj.
Živiš li kako bi te drugi cijenili, u zamci si.
Kad se tog oslobodiš, svijet se otvori.
Iz tvojih usta zvuči lako.
Zašto zapravo želiš muža?
Da budem slobodna.
Da se u društvu osjećam ugodno.
Aha.
To ćeš postići bude li ti samoj sa sobom ugodno.
Gdje se na ovom svijetu sad osjećaš najugodnije?
Najopuštenije?
Nekoć na nedjeljnom čaju kod Bridgertona.
Ondje sam mogla biti bez pratnje i svoja.
Ali toga više nema.
Žao mi je što ste se ti i Eloise razišle.
Što se točno dogodilo?
Moram se vratiti.
Da ne upadnemo u oči.
Tako!
Dugo sam se divila vašoj trgovini kroz izlog, gđo Delacroix.
Ali sasvim je drukčije zadovoljstvo ući u nju.
U zadnje vrijeme zacijelo imate mnogo novih zadovoljstava.
Više od 30 novih haljina, koje sve treba itekako prepraviti.
Kumila sam i molila prošlu ledi Kent da mi dopusti
da joj izradim nešto suvremenije.
Ali insistirala je na tradicionalnoj modi.
Možda biste htjeli potrošiti malo svog novog bogatstva
na nešto malo modernije?
Budući da sam neočekivana prinova,
najbolje da pokažem društvu da se nije sve promijenilo.
Shvaćam vaše oklijevanje.
Ali znajte da se visoko društvo hrani novotarijama
i postane zlovoljno kad je gladno.
Djevojke.
Gledajte ovaj krasni francuskoplavi saten!
Sigurno će zapeti kraljici za oko.
Zahvalna sam što ti zaokupljaš mami pozornost.
Udvarače ću odgoditi još jednu godinu. I dulje ako i ti izdržiš!
Žao mi je što ću te razočarati, ali mogućnost udaje
jedino je što me veseli u ovoj sezoni.
Jedva čekam da nađem prikladnoga dok kraljica još nije pokazala zanimanje.
Zar kraljicu zanimaju ovosezonske dame?
Ledi Danbury kaže da čeka da je netko oduševi.
Budu li se druge otimale za naklonost,
možda neće biti važno što mama snuje.
Gđice Hartigan! Gđice Malhotra!
Imam informacije koje bi vas mogle zanimati.
Oklijevaš, Hyacinth?
Ne oklijevam.
Svejedno te svi čekamo.
Bolje za tebe jer te operušala u prošloj partiji.
Igram na duge staze.
Zadovoljna sam kartama.
Sada ti oklijevaš.
Mijenjao bih karte.
Ovu partiju preskačem.
-Kukavice! -Imao je plan.
Hyacinth igra tako da trebamo još novčića.
-Sigurno ne varaš? -Zar sam magičarka?
Ako jesi, nauči nas neke trikove.
Ne, hvala. Rado ću pričekati ovdje.
Penelope!
Nestrpljivo sam te čekao.
Također, ali bolje da se nalazimo vani.
Ovaj put ne idemo van.
Idemo u salon Bridgertona.
Zašto?
-Zbog iduće lekcije! -Sluškinja mi je vani, a Eloise…
Kod modistice je s Francescom i majkom.
-A ostatak obitelji? -Kartaju se u vrtu.
Vidjela si moje kako igraju pall-mall. Kompetitivni smo.
Hyacinth voli pobjeđivati, Gregory mrzi gubiti, a Benedict uživa u predstavi.
Vjeruj mi, nitko od njih neće se tako skoro dići od stola.
Ugodno ti je kod nas, kažeš,
pa ćemo vježbati ovdje.
Bilo mi je ugodno kod vas. Nekoć.
Treba nam privatnost. Ovdje tvoja sluškinja može čekati vani,
a mi možemo glumiti da smo na balu.
Zar si poludio?
Pokušaj zamisliti.
Kvartet je kraj fortepijana i sprema se za parišku kvadrilju.
Ovdje na sofi
neke majke raspravljaju o kakvoći unutrašnjeg uređenja.
S druge strane
gospoda zovu mladu damu na ples.
A ovdje je stol s limunadom,
za kojim ćemo početi.
U redu.
Da se pravim da očijukam sa zamišljenim čelistom?
Ne nego sa zanosnim udvaračem kojeg si upoznala kraj stola.
Sa mnom.
S tobom?
Ja sam ti savršen za vježbu!
Ne moraš se sramiti. Poznaješ me.
Upravo zato bit će me još više sram!
Oprosti. Jednostavno…
Duboko u sebi
znam da mogu biti domišljata i zabavna,
ali to se nekako izgubi između srca i usta
i izlanem nešto pogrešno ili, još češće, ništa ne kažem.
Pusti sad što treba ili ne treba reći.
Zamisli što bi mi htjela reći da sam ti udvarač.
Neka te ne brine kako ću ja to primiti.
Oči su ti…
predivne nijanse plave boje.
A sjaje još jače kad si dobar i drag.
Da si mi udvarač, možda bih ti rekla nešto takvo.
Pa, bila si vrlo izravna.
Učinila sam im veliku uslugu!
Samo to nemoj spominjati mami.
-Eloise! -Sakrij se u radnu sobu.
„Sad sasvim sigurno mogu reći
da su Parižanke među najljepšim ženama na svijetu.
Kakve li sreće što sam okružen njima
pod drvoredima u Le Maraisu
i u dražesnim kavanama uz Seinu kad gradom vlada noćni spokoj.”
„U tim trenucima,
dok prstima prelazim preko pjegica od obraza do ključne kosti,
ili dok gledam kako svjetlo zvijezda pleše po koži,
čudim se kako možemo osjećati takvu bliskost,
a ujedno i takvu distancu.”
Pen!
-Čitala si to? -Nisam htjela.
-Uzeti moj dnevnik i čitati ga? -Jesam, ali nisam smjela.
Da, nisi! Nisam htio da to itko drugi čita!
-Kvragu! -Tvoja ruka!
-Nije to ništa. -Jest! Budi miran.
Molim te.
Dopusti mi.
Pišeš…
jako dobro.
Za danas je dosta.
Do večeras?
Tako je. Hvala ti na… poduci.
Neki nakit, gospođo?
Možda je jednostavnost bolja?
Želite li bar vidjeti?
Možda imamo različit ukus u haljinama.
Ali ledi Kent imala je dobro oko za dragulje.
Nešto te muči?
Penelope je danas bila kod nas.
Žao mi je zbog toga.
Ali teško mogu znati kako da se ponašam
kad još ne znam što se dogodilo.
Razišle smo se!
Da, već si rekla.
-Želiš da je i ja odbacim? -Ne.
Ne želim da bude bez prijatelja. Sad možda ima samo tebe.
Ali radije ne kod nas?
U redu.
Kako je ona?
-Penelope? -Mislim, ne zanimaju me detalji.
Samo želim biti sigurna da ne pati i da nije… zdvojna.
Ne pati i nije zdvojna.
Zapravo, ove sezone želi naći muža.
Muža? Penelope?
To joj nimalo nije nalik.
Možda se promijenila.
Ne želi valjda tebe za muža!
Ne! Ja joj pomažem da ga nađe.
Je li to mudro? Što ako netko sazna da joj pomažeš?
A tko da joj pomogne? Nema muških rođaka.
Ali ti si poželjan udvarač.
Možda i najpoželjniji, začudo.
-Ne bi izgledalo dolično. -Ne bi.
I zato nećemo nikomu reći.
Čini mi se da se napokon malo trude!
Da, Vaše Veličanstvo.
Možda malo previše.
Da si bar imala dovoljno dubok kniks one sezone kad si debitirala!
Dušo,
znaj da ti ove sezone ne kanim naturati udvarače.
Ali možda bi se mogla upoznati s još nekim mladim damama
da ti se krug prijatelja ne svodi na gđicu Cowper?
To mi je u planu.
Ozbiljno to misliš?
Gđice Bridgerton! Biste li prošetali dvoranom s nama?
Volim dobru šetnju!
Eto!
Ostale smo same. Da pozdravimo kraljicu?
Možda poslije?
Ledi Danbury spomenula je udvarača koji voli glazbu.
Nekoliko njih!
Počnimo jednim pa da vidimo što dalje.
Dobra večer, g. Bridgerton i g. Bridgerton!
Moje dame!
I još dama!
Počele su loviti u čoporima.
G. Bridgerton, još vas nisam vidjela na plesnom podiju.
Što kažeš, brate?
Je li vrijeme za ples?
Da!
Gđice Stowell, smijem li zamoliti za idući ples?
G. Dankworth, g. Finch.
Gdje su vaše dame?
Ja sam svoju izgubio u ovoj čudesnoj zvjezdanoj paradi.
Ja sam svoju poslao po kolače.
Supruga vam je kolač.
Kad biste je kusali koliko i hranu, sad bi već bila u drugom stanju.
Meni je Prudence kao pralina.
Profinjena i silno ukusna.
G. Dankworth, tako ste… ljupki.
Naći ću vam ih.
Je li ti itko rekao da ti je majka prilično strašna?
Dobra večer.
Kako ti je ruka?
Mnogo bolje, zahvaljujući tebi.
Oprosti još jedanput što sam ti čitala dnevnik. Ali sjajno pišeš.
Pitko se čita, a to je teško postići.
Rado bih još toga pročitala ako bi mi dopustio.
A da se dogovorimo?
Razmislit ću o tome ako večeras razgovaraš bar s jednim lordom.
U redu!
Koga predlažeš?
Njega. Lorda Basilija.
Lord Basilio je vikont.
Ti si Penelope Featherington, ne zaboravi!
Izvoli.
-Dobra večer, gđice Featherington. -Lorde Basilio, nisam vas vidjela!
Nije važno. Ovih dana ionako nastojim biti suzdržan.
Nije li život prekratak za to?
Lorde Basilio, jeste li dobro?
Otišao je brzo. Ispričavam se.
-Što je bilo? -Nedavno mu je uginuo konj.
-Šališ se! -Ne!
Coline!
Oprosti. Nisam znao.
Valjda netko ovdje ne žaluje.
-Odgalopirajmo dalje! -Coline!
Znaš, kad god se s nekim posvađam,
često smatram da je najbolje da se pravim da je mrtav.
Ja to ne bih tako mogla s Penelope.
Osim da se pravim da je duh. Danas je bila kod nas.
Zbog čega?
Colin joj navodno pomaže da nađe muža.
Htjele smo skupa biti usidjelice.
Tvoj se brat ponaša skandalozno!
A Penelope još više.
Možda ne misli da si mrtva,
ali promijenili su joj se osjećaji prema tebi.
Ne bi li i ti svoje promijenila?
Da. Imaš pravo.
Eloise, imaš li ti neki poseban dar kojim želiš impresionirati kraljicu?
Dar? Nemam.
Znam se samo izlanuti kad ne treba!
Učitelj francuskog bio mi je drag.
-Pa sam mu rekla da je une chouette. -Sova? O, ne!
G. Beaufortu? On je prilično dlakav.
Samo što sove imaju perje, a ne dlaku.
Da sam i htjela uvrijediti jadnika,
ni u tom ne bih uspjela!
Ne mogu kriviti učitelje za nedostatak dara.
Nisu krivi što im zadajem muke.
Pa pronašle smo tvoj dar!
Da! Imaš vrlo zabavne priče! Samo tako dalje!
G. Bridgerton, izvrsno plešete!
Bilo mi je zadovoljstvo.
Ispričavam se.
Sad vidim zašto nitko dugo nije bio u baru.
G. i gđo Mondrich! Dobro došli u visoko društvo.
U ringu sam se suočavao sa smrću,
ali nekako imam veću tremu
od večerašnjeg plesa i druženja.
Bar imaš ruke! Ja svoje jedva mičem u ovome.
Oboje izgledate sjajno! I neka vas ovo ne straši.
Može biti vrlo ugodno
ako se ne budete opirali.
Tebi je očito bilo lijepo s mladom damom.
Udvaraš li se?
Ne. Gđica Stowell je krasna,
ali ovako se ja ne opirem.
Ne bih rekla da gđica Stowell prihvaća tvoj eksperiment tako nehajno.
Oprostite, idem si po ratafiju.
Zbog tebe sad imam još veću tremu.
Jedan ples bio je dosta da pokažeš da si dostupan.
Kako da shvatimo sva pravila visokog društva
kad ih ne razumije ni netko tko je od rođenja u njemu?
Jesi li vidio ovo dvoje?
Lorda i ledi De Leon.
Smatra se nepristojnim tako često plesati s istim partnerom,
ali njima nikada dosta!
A lord i ledi Singer?
Pravilo nalaže da ne popiješ više od jednog ili dva pića
na ovakvim okupljanjima, ali oni su ovakvi svaki put.
Pijani kao smukovi!
I sretni.
Znaš li što im je zajedničko?
U braku su, baš kao i ti.
Pravila postoje zato da se bračni sajam krčka.
Kad obaviš svoju dužnost
i u braku si,
slobodan si.
Francesca, dušo?
Lord Petri velik je ljubitelj glazbe,
a čujem i izvrstan violončelist.
Vikontesa mi laska. Moja ljubav prema glazbalu nadmašuje moje sposobnosti.
Violončelo je predivno glazbalo.
Doista jest.
Koju glazbu najviše volite?
U zadnje vrijeme uživam u Riesu. Ima krasna trija za klavir.
Volim i Beethovenovu Appassionatu. Mogla bih je stalno slušati.
To je vrlo… ekspresivna glazba.
Načuo sam da je napisao trija
da izrazi osjećaje prema gđici Ludwigs.
Osjećate li to u glazbi?
Za mnom, dušo.
Uglavnom volim harmonijske progresije.
Majka u svojoj prirodnoj okolini.
Uvijek promatra sa strane.
Ledi Danbury.
Nakon Eloisinih prošlosezonskih promašaja bojim se vršiti prevelik pritisak.
Ali bojim se i da bi se Francesca mogla udati
za prvog koji je dovoljno dobar.
I ne iskoračiti izvan svoje prirodne okoline.
Zakučast problem!
Možda je onda najbolje
da je pustite da ostane u svojoj prirodnoj okolini.
Dođi!
Dođi sa mnom.
Možda sam već u drugom stanju. Moram jesti za dvoje.
Oholost se ne računa kao da vas je dvoje.
Sad je dosta!
Idite k svojim muževima, koje sam vam teškom mukom priskrbila.
Pripremajte se za ono poslije.
-Alby i ja legli smo skupa prije dolaska! -Tiše! Nećemo o tome ovdje.
A ti?
Jeste li vas dvoje…
Počeli smo.
Ja jednostavno…
ne uživam u tome.
Žensko zadovoljstvo nešto je suptilnije od muškog.
Znate, kad se on…
umetne…
Kad se umetne?
Kad se umetne kamo?
Što ti i g. Finch radite, za ime svijeta?
Ljubimo se,
onda on ispusti čudan zvuk
i ode promijeniti hlače.
Zar ne skine hlače?
-Naravno da ne! -Čime sam ja ovo zaslužila?
Dojadile su mi ove šiparice koje se usplahire čim me vide.
Dosta sam vidjela. Vrijeme je da se povučem.
Prije nego što odete,
jeste li vidjeli Gérardovu sliku u stražnjoj dvorani?
Mislim da bi vam mogla biti…
zaista sjajna.
Odlazi. Jedva da je progovorila i s jednom od nas.
Napokon se mogu natrpati čokoladom a da ne budem nepristojna. Pardon.
Nismo joj stigle pokazati što nas krasi!
Ima li bar netko dobar trač?
Ovog se časa ne mogu ničeg sjetiti.
Dobra večer, lorde.
Gđice Featherington! Večer je krasna, zar ne?
Pa valjda.
Veličanstvo još nije izabralo dijamant.
Čujem da je to izazvalo zgranutost među vama, mladim damama.
Ne zanimaju me dokoni tračevi.
Onda ste karakterniji od mene.
Ja baš volim tračeve.
Sram me reći, ali kada Kronike trebaju izaći,
sjedim kraj vrata i pročitam list čim stigne.
Zaista? Priznajem, i ja uživam u Whistledownici.
Pročitali ste o domaćici ledi Carter?
Ledi Houghton ju joj je preotela
i zato ledi Carter večeras nije pozvana.
-Lorde Remington. -Milorde.
Lord Remington pitao me smije li me sutra posjetiti.
To je odlično!
Sviđa li ti se?
Pa bilo mi je zabavno. Veoma.
Sigurno je bilo i njemu.
Nedolično od gđice Featherington što prihvaća pomoć.
Baš jadno.
Ljubazno od njega. Možda čak i preljubazno.
Nikad ne bih rekla…
Odzvonilo joj je.
Oprostite, o čemu šapućete?
G. Bridgerton, pitale smo se zašto slobodan gospodin poput vas
pomaže usidjelici da nađe muža.
Osobito nekoj koja nema nikakve nade za uspjeh.
Zapravo vrlo tužno.
Pen, čekaj!
Jedva čekam komentar ledi Whistledown!
To će sigurno biti u fokusu idućeg broja.
Eloise! Jesi li ikomu rekla da pomažem Penelope?
Ne. Nisam htjela…
Znači, jesi?
-Povjerila sam se Cressidi. -Vjeruješ joj?
Ne mogu shvatiti zašto prijateljuješ s Cressidom, a ne s Penelope!
Čime je Penelope zaslužila takvo šikaniranje?
Pa ovo je bilo izvrsno!
Oprostite, Veličanstvo. Htjela sam malo predahnuti.
Jer ti tvoja nastojanja pružaju zadovoljstvo. Ne izvodiš za mene
nego za sebe.
Bravo!
Blistavo, moglo bi se reći.
Miledi!
Wille, što radiš?
Ne bi li trebao spavati u svojoj sobi?
Ne želim spavati.
Bar ne još.
Osim toga, spavat ću ovdje,
sa svojom prelijepom ženom.
A ne sâm u nekoj hladnoj sobi.
Čuo si gđu Khanna. To se tako ne radi.
-Ne možemo… -Možemo.
Možemo što god hoćemo, Alice. Ovo je sad naš život.
Mi smo par plemenitaša u braku.
Naš je sin plemenitaš.
Mi smo obitelj plemenitaša!
Nekako se
bojim da ću u nečemu pogriješiti
i sve će nam oduzeti.
Iskoristili smo prednosti, ali sve dosad zaslužili smo svojim radom.
I stalno razmišljam o jednom.
-Čime smo ovo zavrijedili? -Ničime.
Baš kao i svaki vikont, grof i barun oko nas.
Apsolutno ničime.
Ali naše je. Pa uživajmo onda!
Nećemo više hodati na prstima ni spavati u odvojenim sobama.
-Neću više nositi staru odjeću ledi Kent! -Riješi se odjeće ledi Kent!
Riješi se odjeće.
Ali…
zadržat ću sav nakit.
Tako treba.
Pri Mjesečevoj svjetlosti
lako je zabuniti se i u noći vidjeti sigurnost.
Zato su se možda obje sestre Featherington
sinoć rano iskrale s muževima.
No ne smijemo zaboraviti da nas tuđe oči stalno gledaju
unatoč noćnoj krinki.
Dobra večer, ledi Danbury. Pismo za vas.
Hvala.
Isprike na smetnji.
Javite gđi Walsh.
Primit ćemo gosta.
Za jednu mladu damu sigurno znamo da bi najradije
da su joj planovi ostali skriveni.
Penelope Featherington bila je tako sigurna
da sama neće naći muža
da je pozvala upomoć g. Colina Bridgertona.
Znali smo da gđica Featherington ima u najmanju ruku slabe izglede za brak.
No ovaj najnoviji skandal
zacijelo je raspršio svaku nadu u uspjeh.
Eloise! Tu si!
Zar si ovo planirala?
Ne znam o čemu govoriš.
Trač koji o nekomu raširiš neizbježno će se naći u Kronikama!
Pa znaš to! Ali možda ti je to bio cilj
kad si odala tajnu koju sam ti povjerila!
Ili si jednostavno okrutna po naravi?
Nisam odala tvoju tajnu.
Ali gđica Livingston bila nam je blizu i poslije se došaptavala.
Ono o Penelope rekla si mi prilično indiskretno.
Da ti je srce na mjestu, možda ne bi imala potrebu tračati.
Shvaćam da si zabrinuta zbog okrutnosti.
Ali bilo bi dobro da potražiš zrcalo,
a ne da gledaš u mene.
Jesi li vidjela ovo?
Reci mi da nije istina!
Ne mogu.
Penelope!
Kako možeš biti tako nesmotrena?
Ova obitelj stalno je pod lupom javnosti, a sad još i ovo!
Nerazumno je pitati…
Nerazumno je imati iskrivljena očekivanja
o onomu što možeš postići.
Mislila sam da si haljine kupila iz zabave.
A ne zato što ozbiljno misliš
da bi mogla naći muža u svojoj trećoj sezoni!
Nije tako loše biti neudana žena.
Vjeruj mi, od muškaraca katkad više muke nego koristi!
Ovu autoricu ne bi začudilo
da se gđica Featherington poželi
jednom za svagda vratiti u dobro joj poznatu sjenu.
Gospođice.
Netko vam je došao.
Što ti ovdje radiš?
Potkupio sam je da nas pusti.
Da vidim kako si.
-Pročitao si Whistledownicu. -Bešćutna je.
Mora izvijestiti o onom o čemu svi govore. Inače bi to bilo sumnjivo.
Zapravo sam sama kriva.
Jadna glupača. Mislila sam da imam izgleda iskusiti ljubav.
Nemoj to govoriti!
Možda je najbolje da se vrati u sjenu.
Jer obasja li je tračak svjetla, može u njoj pobuditi vrlo opasan osjećaj.
Nadu.
A kad izgubi nadu, dama može postati nepromišljena.
Coline…
Zamolila bih te nešto.
Naravno!
Bi li…
Bi li me poljubio?
-Penelope… -Ne mora ništa značiti!
I ne bih zato očekivala ništa od tebe.
Ali nikad me nitko nije poljubio, a možda nikad i neće.
Mogla bih sutra umrijeti…
-Nećeš sutra umrijeti. -Ali mogla bih i to bi me ubilo.
Bila bi mrtva!
Ne želim umrijeti a da nikad nisam dobila poljubac.
Molim te.
Coline.
Hvala ti.
Prijevod titlova: Petra Matić